Black Beatles

Black Beatles הוא סינגל של צמד ההיפ הופ האמריקאי ריי סרמרד, בהשתתפות הראפר האמריקאי גוצ'י מיין. השיר יצא לאור ב-13 בספטמבר 2016, כסינגל השלישי מתוך אלבום האולפן השני של הצמד, ScremmLife 2, על ידי חברות התקליטים אירדראמרס ואינטרסקופ רקורדס. השיר הופק על ידי מייק ויל מייד איט.

בעקבות חשיפה ויראלית, בעיקר בגלל תפקידו במגמת הוויראליות של אתגר בובות הראווה, הוא הפך לסינגל הראשון של ריי סרמרד וגוצ'י מיין שהגיע למקום הראשון במצעד הבילבורד הוט 100 ובמצעד המוזיקה הרשמי של ניו זילנד, וכן הופיע השיר בעשירייה הפותחת במדינות כגון אוסטרליה, קנדה ובריטניה.

רקע והרכב
השיר היה לאחת הרצועות האחרונות שהוקלטו עבור האלבום ScremmLife 2 והיה סיבה מרכזית לעיכוב האלבום מיום צאתו המתוכנן ביוני. מבחינה מוזיקלית, "Black Beatles" הוא שיר היפ הופ וטראפ עם הפקה מוזיקלית בסגנון לו-פיי.

ביקורות
אנדרו אונטרברגר מבילבורד הצהיר כי השיר הוא "שיר צעיר חיוני, מהותי, והוא מבורך מאוד בעידן הקרוב של השמרנות החברתית. אף על פי ששני האחים הם כעת בגיל ההצבעה החוקי, הצמד נותר גל חדש בהחלט, חלק מהיבול הפגוש של אטלנטה של שני ראפרים צעירים שדואגים פחות לשלם חיבה להיסטוריה של ההיפ-הופ מאשר לפוצץ את האילוצים הפורמליסטיים של הז'אנר לריגוש שלהם, מטרות אינדיבידואליסטיות". רוב שפילד מרולינג סטון דירג את השיר במקום העשירי ברשימת סיכום השנה שלו ושיבח את השיר ואת הצלחתו. מאוחר יותר, מגזין פיצ'פורק דירג את השיר גם הוא במקום העשירי ברשימת "100 השירים הטובים ביותר לשנת 2016". מגזין הבילבורד בחר בשיר לשיר הפופ הטוב ביותר לשנת 2016.

רשימות כל הזמנים

הצלחה מסחרית
השיר הגיע למקום הראשון במצעד הבילבורד הוט 100, והפך לסינגל הראשון של ריי סרמרד ושל גוצ'י מיין שהגיע למקום הראשון במצעד וכן למצליח ביותר בקריירה שלהם, והוריד את להיטם של הצ'יינסמוקרס והלסי, "Closer" מהמקום הראשון, שצעד בו 12 שבועות רצופים. השיר עמד בראש המצעד במשך שבעה שבועות לא רצופים. בגיליון 7 בינואר 2017, הורד מהמקום הראשון על ידי "Starboy" של דה ויקנד בהשתתפות דאפט פאנק, אם כי חזר למקום הראשון בשבוע שלאחר מכן. השיר הגיע למקום הראשון גם באינדונזיה ובניו זילנד. לפני עלייתו לוויראליות של אתגר בובות הראווה, השיר הופיע ב-20 הראשונים במצעד. השיר ירד מהעשירייה הפותחת ב-25 בפבראור 2017, לאחר שבילה שם ארבעה עשר שבועות רצופים. השיר הגיע בשיאו למקום השני בבריטניה ולמקום השלישי באירלנד, קנדה ואוסטרליה, והפך לסינגל המצליח ביותר של ריי סרמד וגוצ'י מיין במדינות אלו.

נכון ל-11 בפברואר 2017, הסינגל מכר 1,888,000 עותקים בארצות הברית. בהסינגל זכה בתואר הפלטינה ×6 מטעם איגוד תעשיית ההקלטות האמריקאי.

במצעד הסינגלים הבריטי, השיר הגיע לראשונה למקום ה-36 בשבוע שהסתיים ב-17 בנובמבר 2016. בשבוע שלאחר מכן, הוא עלה למקום הרביעי, ובילה שלושה שבועות רצופים במקום השני לאחר מכן.

וידאו קליפ
ב-22 בספטמבר 2016 יצא הווידאו קליפ הרשמי של השיר בערוץ ה-Vevo של ריי סרמרד ביוטיוב. הקליפ בוים על ידי מושן פאמילי.

השפעה
ב-26 באוקטובר 2016 הפך אתגר בובות הראווה לוויראלי. האתגר כולל צילומים של קהל העומד קפוא במקום, ולעיתים קרובות משתמש בשיר כמוזיקת רקע.

ב-30 בנובמבר 2016 הוציאו ניקי מינאז' ומפיק השיר מייק ויל מייד איט רמיקס לשיר בשם "Black Barbies". הוא משתמש באינסטרומנטל של השיר ובמילים דומות. גרסה זו הגיע בשיאה למקומות ה-65 בבילבורד הוט 100 וה-78 בקנדה הוט 100.

"Truth Hurts" של ליזו יצא שנה אחרי השיר, וספג ביקורת לאחר שרבים האשימו אותו בגניבת המנגינה של "Black Beatles".

מיקומי שיא

נתוני מכירות

קישורים חיצוניים

הערות שוליים

שירי 2016
סינגלים מ-2016
שירי גוצ'י מיין
שירים באנגלית
שירים שנכתבו על ידי מייק ויל מייד איט
שירים שנכתבו על ידי סוואה לי
שירים שהופקו על ידי מייק ויל מייד איט
שירים על הביטלס
סינגלים שהגיעו למקום הראשון בניו זילנד
סינגלים שהגיעו למקום הראשון במצעד הבילבורד הוט 100
סינגלים בהוצאת אינטרסקופ רקורדס
מוזיקה: תופעות אינטרנט